Euroopan keskuspankin ja euroalueen ulkopuolisten jäsenvaltioiden kansallisten keskuspankkien välinen Sopimus, tehty 14 päivänä syyskuuta 2000, jolla muutetaan talous- ja rahaliiton kolmannen vaiheen valuuttakurssimekanismia koskevista toimintamenttelyistä 1 päivänä syyskuuta 1998 tehtyä sopimusta



Virallinen lehti nro C 362 , 16/12/2000 s. 0011 - 0011



Euroopan keskuspankin ja euroalueen ulkopuolisten jäsenvaltioiden kansallisten keskuspankkien välinen Sopimus, tehty 14 päivänä syyskuuta 2000, jolla muutetaan talous- ja rahaliiton kolmannen vaiheen valuuttakurssimekanismia koskevista toimintamenttelyistä 1 päivänä syyskuuta 1998 tehtyä sopimusta (2000/C 362/10) EUROOPAN KESKUSPANKKI (JÄLJEMPÄNÄ "EKP") JA EUROALUEEN ULKOPUOLISTEN JÄSENVALTIOIDEN KANSALLISET KESKUSPANKIT (JÄLJEMPÄNÄ "EUROALUEEN ULKOPUOLISET KANSALLISET KESKUSPANKIT" JA "EUROALUEEN ULKOPUOLISET JÄSENVALTIOT"), jotka katsovat seuraavaa: (1) Eurooppa-neuvosto päätti 16 päivänä kesäkuuta 1997 antmansa päätöslauselman (jäljempänä "päätöslauselma") mukaisesti valuuttakurssimekanismin (jäljempänä "ERM II") perustamisesta talous-ja rahaliiton kolmannen vaiheen alkaessa 1 päivänä tammikuuta 1999. (2) Päätöslauselman mukaisesti ERM II:n avulla varmistetaan, että ERM II:een osallistuvat euroalueen ulkopuoliset jäsenvaltiot suuntaavat politiikkansa kohti vakautta; sillä edistetään lähentymiskehitystä ja tuetaan näiden jäsenvaltioiden pyrkimyksiä ottaa euro käyttöön. (3) Kreikan tasavalta, jota koskee poikkeus, on osallistunut alusta alkaen ERM II:een, ja Kreikan keskuspankki on osapuolena 1 päivänä syskuuta 1998 tehdyssä EKP:n ja euroalueen ulkopuolisten kansallisten keskuspankkien välisessä sopimuksessa ERM II:sta koskevista toimintamenettelyistä(1) (jäljempänä "keskuspankkien välinen ERM II -sopimus"). (4) Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kreikassa 1 päivänä tammikuuta 2001(2) 19 päivänä kesäkuuta 2000 tehdyssä neuvoston päätöksessä 2000/427/EY(3) kumotaan Kreikkaa koskeva poikkeus; euro on Kreikan tasavallan raha 1 tammikuuta 2001 lähtien, eikä Kreikka tästä ajankohdasta alkaen enää ole osapuolena keskuspankkien välisessä ERM II -sopimuksessa. (5) Keskuspankkien välistä ERM II -sopimusta on muutettava Kreikan tasavaltaa koskevan poikkeuksen kumoamisen johdosta, OVAT SOPINEET SEURAAVAA: 1 artikla Muutos keskuspankkien väliseen ERM II -sopimukseen 1.1 Kreikan keskuspankki ei 1 päivästä tammikuuta 2001 lähtien ole osapuolena keskuspankkien välisessä ERM II -sopimuksessa. 1.2 Keskuspankkien välisen ERM II -sopimuksen liitettä II muutetaan siten, että viittaus Kreikan keskuspankkiin sarakkeessa, jonka otsake on "Tämän sopimuksen osapuolina olevat keskuspankit", poistetaan ja viittaus Kreikan keskuspankkiin lisätään sarakkeeseen, jonka otsakkeena on "Euroalueen kansalliset keskuspankit", enimmäismäärällä 0. 2 artikla Loppusäännökset 2.1 Tällä sopimuksella muutetaan 1 päivästä tammikuuta 2001 alkaen keskuspankkien välistä ERM II -sopimusta. 2.2 Tämä sopimus laaditaan englannin, ranskan ja saksan kielillä ja allekirjoitetaan asianmukaisesti. EKP, joka säilyttää alkuperäisiä sopimuksia, lähettää niistä kullekin keskuspankille oikeaksi todistetut jäljennökset kaikilla näillä kielillä. Tämä sopimus käännetään kaikille muille yhteisön virallisille kielille ja julkaistaan Euroopan yhteisöjen virallisen lehden C-sarjassa. (1) EYVL C 345, 13.11.1998, s. 6. (2) EYVL C 345, 13.11.1998, s. 6. (3) EYVL C 167, 7.7.2000, s. 19.